  ИА «Удмуртия» Ивортодэтъя «Удмуртия» агентство 25-тӥ толсуре сайтлэсь англи кылын бамзэ усьтӥз. Али отын кык люкетэз — «Иворъёс» но «Статьяос». Отысь англи кылын вераськисьёс улосвылысь спорт, экономика, политика, туризм но лулчеберет удысъёсысь валтӥсь иворъёсты тодыны быгатозы. Ивортодэтъя «Удмуртия» агентстволэн сайтэзлэн англи кылын бамезлэн валтӥсь ужпумез — элькун сярысь иворъёсты англи кылын утчан сӧзнэтъёсын вӧлмытон. 2018-тӥ арын туризм сярысь англи кылын нимысьтыз ӵектосъёсты лэзьыны чакламын. Тодэ вайытом, 2017-тӥ арын толсуре ивортодэтъя «Удмуртия» агентстволы кык ар тырмиз. Та дырозь ӟуч но удмурт кылъёсын бамъёсты лыдӟыны луэ вал. Тегъёс: Удмуртия удмурткыл ӟучкыл  